Her er min personlige oplevelse med pride: jeg kommer af en kristen familie, og er vokset op i en lille by på landet. Jeg har altid haft konflikt i min identitet på grund af det, da jeg er biseksuel. Så jeg er vokset op og har lært at hade en del af min egen seksualitet. Jeg har aldrig mødt en biseksuel pige på min egen alder som jeg har kunnet snakke om med min seksualitet og homofobi, og da slet ikke en voksen kvinde. Da jeg i år tog til min første pride i København begyndte jeg bogstaveligt at græde, fordi det betyder SÅ MEGET for os lgbtq+ personer at vide at der findes andre som os, og jeg kan blive gammel med en sød pige og der findes en glad og god fremtid for mig. Det gør mig så håbefuld og rørt og se så mange jeg kan relatere til. Pride flaget symbolisere for mig en familie, håb, og liv. Kan ikke forstå hvorfor man kan brokke sig så meget over det.